Pta-hoofweg gesluit ná ongelukFoto: Twitter via @ramoroaswi Talle motoriste is Vrydagoggend weereens in die verkeer opgehou ná ŉ gedeelte van die R21-snelweg vir verkeer gesluit is nadat twee afsonderlike ongelukke die verkeer gekniehalter het. Die noordelike en suidelike gedeelte van die snelweg naby die Nellmapius-afrit was gesluit. Talle gebruikers het op Twitter gekla dat die pad vanaf die Nellmapius-afrit in Irene in Centurion toe is vir gebruik. Dit blyk dat ŉ vragmotor kragkabels bo die pad afgetrek het toe dit gerol het en verkeer in die noordelike en suidelike rigtings vertraag het. Die kabels lê glo nog oor die hoofweg. Twitter-gebruikers meen die pad is oop vir gebruik ná die Olifantsfontein-afrit. Dit is onduidelik wanneer die snelweg weer oop sal wees vir gebruik.